section_heading: Životopis
paragraph_text: Nakon okupacije Jugoslavije u domu braće Đurđević osniva se prva ilegalna partizanska grupa na području vukovarske okolice i šire, odnosno štab za dizanje ustanka pod komandom Đoke Patkovića iz Bobote i tehničkim rukovodstvom Drage Marušića - Španjolca iz Zagreba, člana CK KPH. Ova malobrojna skupina (u početku samo 10ak) je djelovala na potezu Vukovar-Osijek-Vinkovci. Iako vrlo mlad, Vaso Đurđević sudjeluje u formiranju prvih partizanskih skupina, prikupljanju oružja i sanitetskog materijala, dok se u njegovoj kući nalazila tiskara za izradu propagandnih materijala.